'चंबल प्रोग्रेस-वे' का नाम अटल बिहारी वाजयपेयी के नाम पर होगा: शिवराज
मध्य प्रदेश के मुख्यमंत्री शिवराज सिंह चौहान ने पूर्व प्रधानमंत्री अटल बिहारी वाजपेयी की पुण्यतिथि पर चंबल क्षेत्र में प्रस्तवित 'चंबल प्रोग्रेस-वे' का नाम अटल बिहारी के नाम पर रखने का ऐलान किया हैं।
भोपाल: मध्य प्रदेश के मुख्यमंत्री शिवराज सिंह चौहान ने पूर्व प्रधानमंत्री अटल बिहारी वाजपेयी की पुण्यतिथि पर चंबल क्षेत्र में प्रस्तवित 'चंबल प्रोग्रेस-वे' का नाम अटल बिहारी के नाम पर रखने का ऐलान किया हैं। भाजपा के प्रदेश कार्यालय में पूर्व प्रधानमंत्री वाजपेयी की पुण्यतिथि पर कार्यक्रम का आयोजन किया गया। इस कार्यक्रम में मुख्यमंत्री चौहान, भाजपा प्रदेशाध्यक्ष विष्णु दत्त शर्मा, संगठन महामंत्री सुहास भगत, वरिष्ठ नेता प्रभात झा ने अटल बिहारी वाजपेयी को याद किया।इस मौके पर मुख्यमंत्री चौहान ने कहा कि चंबल क्षेत्र के विकास का आधार बनने वाला है 'चंबल प्रोग्रेस-वे' उसका नाम 'अटल बिहारी वाजपेयी चंबल प्रोग्रेस-वे' हेागा। ताकि उस क्षेत्र की प्रगति और विकास की जब भी चर्चा हो अटल जी हमें दिखाई दें। इसके साथ भोपाल में उनकी प्रतिमा का निर्माण उपयुक्त स्थान पर किया जाएगा। भव्य और दिव्य प्रतिमा लगेगी। उनके जन्म दिन 25 दिसंबर को सुशासन दिवस के रुप में मनाकर प्रदेश की जनता को बेहतर शासन देने का प्रयास करेंगे।ज्ञात हो कि चंबल प्रोग्रेस-वे योजना के अन्तर्गत मध्यप्रदेश-राजस्थान सीमा से मुरैना होते हुए भिण्ड जिले तक 309 किलोमीटर की फोरलेन ग्रीन फील्ड सड़क का निर्माण किया जाना है। पहले इसका नाम चंबल एक्सप्रेस-वे रखा गया था लेकिन अब इसका नाम बदल कर अटल बिहारी वाजपेयी चंबल प्रोग्रेस-वे रख दिया गया है।